cyanic-selkie/wikianc huggingface dataset:
জন রাইট
সম্মাননা
১৯৯০ সালে নিউজিল্যান্ডীয় লেখক পল টমাসের সাথে একত্রে বিনোদনধর্মী আত্মজীবনীমূলক গ্রন্থ ‘ক্রিসমাস ইন রারোতোঙ্গা’ লেখেন। ২০০৬ সালে ভারতীয় সাংবাদিক শারদা আগ্রা ও পল টমাসের সাথে ‘ইন্ডিয়ান সামারস’ শিরোনামে বই প্রকাশ করেন। এ বইয়ে ভারত ক্রিকেট দলের কোচ থাকা অবস্থায় তার অভিজ্ঞতা তুলে ধরেন।
আসাম কৃষি বিশ্ববিদ্যালয়
আসাম কৃষি বিশ্ববিদ্যালয় (অসম কৃষি বিশ্ববিদ্যালয়) আসামের যোরহাটে স্থিত উত্তর-পুর্বাঞ্চলের একমাত্র কৃষি বিশ্ববিদ্যালয়। ১৯৬৯ সনে বিশ্ববিদ্যালয়টি স্থাপিত হয়। আসামে কৃষি শিক্ষা, গবেষণা ও কৃষি সম্প্রসারণে বিশ্ববিদ্যালয়টির অবদান যথেষ্ট। যোরহাটের কৃষি মহাবিদ্যালয় ও আসাম পশু চিকিৎসা মহাবিদ্যালয়কে কেন্দ্র করে আসাম কৃষি বিশ্ববিদ্যালয় স্থাপন করা হয়।সম্পূর্ণ বিশ্বের মধ্যে কেবল এই বিশ্ববিদ্যালয়টিতে চা-এর প্রযুক্তিবিদ্যায় স্নাতক ও স্নাতকোত্তর পর্যায়ে শিক্ষা প্রদান করা হয়। ৬০০অধিক শিক্ষক, গবেষক ও সম্প্রসারণ বিশেযজ্ঞ এই বিশ্ববিদ্যালয়ের মাধ্যমে কৃষি ও পশু চিকিৎসা বিষয়ে বিভিন্ন সেবা প্রদানে প্রতিজ্ঞাবদ্ধ আছেন।
গবেষণা কেন্দ্র
আসাম কৃষি বিশ্ববিদ্যালয়ের তত্বাবধানে আসামের ৬টি কৃষি বিভাগে একটি করে আঞ্চলিক গবেষণা কেন্দ্র রয়েছে:
বিভাগ
বিশ্ববিদ্যালয়ের অনুষদের অধীনে বিভাগসমূহ:
মহাবিদ্যালয়
এই বিশ্ববিদ্যালয়ের অধীনে নিন্মলিখিত মহাবিদ্যালয় আছে:
শওকত আরা বেগম
শওকত আরা বেগম (জন্ম: ৩১ জানুয়ারি ১৯৬৪) বাংলাদেশের চাঁপাই নবাবগঞ্জ জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
প্রাথমিক জীবন
শওকত আরা বেগম ৩১ জানুয়ারি ১৯৬৪ সালে চাঁপাই নবাবগঞ্জ জেলার রহনপুর এ জন্মগ্রহণ করেন। তাঁর বাবা সরকারী ডাক্তার ছিলেন। রহনপুর রাবেয়া র্গালস হাই স্কুল থেকে মাধ্যমিক এবং রহনপুর ইউসুফ আলী কলেজ থেকে উচ্চ মাধ্যমিক পাস করেন (বিজ্ঞান বিভাগ)। রাজশাহী বিশ্ববিদ্যালয়ে রসায়ন নিয়ে অনার্স এ পড়াশুনা করেছেন। রাজশাহী সেরিকালচার এ ডিপ্লোমা করে দুই বছর চাকুরী ও করেন সেরিকালচারে। এরপর রাজশাহী বিশ্ববিদ্যালয় থেকে এল,এল,বি করে ১৯৯৬ ‍সালে আইনজীবী হিসেবে চাঁপাই নবাবগঞ্জ জেলা জজ কোর্ট এ যোগদান করেন।
এনামুল হক মণি
এনামুল হক মনি (জন্ম: ২৭ ফেব্রুয়ারি ১৯৬৬) চট্টগ্রাম বিভাগের কুমিল্লা জেলায় জন্মগ্রহণকারী বাংলাদেশ জাতীয় ক্রিকেট দলের সাবেক আন্তর্জাতিক ক্রিকেটার। দলে মূলতঃ বামহাতে অর্থোডক্স বোলিং করতেন এনামুল হক। টেস্ট ক্রিকেট খেলায় বাংলাদেশের পক্ষ থেকে প্রথম আন্তর্জাতিক আম্পায়ার হিসেবে আইসিসি কর্তৃক মনোনীত হয়েছেন তিনি।
শৈশবকাল
তিনি বাংলাদেশের চট্টগ্রাম বিভাগের কুমিল্লা জেলায় জন্মগ্রহণ করেন। এনামুল হকের ডাক নাম মনি। ১৯৮৮-৮৯ মৌসুমে তিনি বাংলাদেশ বিমান ক্রিকেট দলের অন্যতম সদস্য ছিলেন তিনি এবং ঢাকা লীগ জয়ে গুরুত্বপূর্ণ ভূমিকা পালন করেন। ফলশ্রুতিতে তিনি পরবর্তী মৌসুমে জাতীয় ক্রিকেট দলের সদস্য হিসেবে মনোনীত হন। এরপর থেকেই দলের অন্যতম সদস্য ও অবিচ্ছেদ্য অংশ ছিলেন মনি। কিন্তু উচ্চ পর্যায়ের নীতি-নির্ধারকদের মনোযোগ আকর্ষণে ব্যর্থ হলেও অন্তরালে থেকে অনেক সাফল্য অর্জন করেছিলেন স্বীয় মহিমায়।
আইসিসি ট্রফি
মূলতঃ তিনি একজন অল-রাউন্ডার ছিলেন। আইসিসি ট্রফিতেই অধিকতর সফল ছিলেন এনামুল হক। ১৯৯০, ১৯৯৪ এবং ১৯৯৭ সালে অনুষ্ঠিত ৩টি আইসিসি ট্রফিতে তিনি সর্বমোট ৩৫টি উইকেট দখল করেন।
১৯৯০ সালে ২য় রাউন্ডে ডেনমার্কের বিরুদ্ধে তিনি স্মরণীয় ভূমিকা পালন করেন। প্রথমে ড্যানিশরা ব্যাটিং করে নির্ধারিত ৬০ ওভারে ৯ উইকেটের বিনিময়ে ২৩৩ রান করে। এর জবাবে চট্টগ্রামের তিন ব্যাটসম্যান - নূরুল আবেদীন (৮৫), আকরাম খান (৫০) এবং মিনহাজুল আবেদীন নান্নু (৩৭) রান করে বাংলাদেশ দলকে জয়ের দ্বারপ্রান্তে এগিয়ে নিয়ে যান। কিন্তু মনি'র দ্রুতগতিতে চূড়ান্ত ওভারে তোলা ১৭* রান বাংলাদেশকে মাত্র ২ বল বাকী থাকতে দলকে জয়ের নির্দিষ্ট লক্ষ্যে নিয়ে যায়। বল হাতে নিয়ে তিনি তার নির্ধারিত ১২ ওভারের কোটায় ২৬ রানে ২ উইকেট পান। তার এই অল-রাউন্ডার নৈপুণ্যে নিশ্চিতভাবেই ম্যান অব দ্য ম্যাচ নির্বাচিত হন। এ সাফল্যগাঁথার বিপরীতে তার স্মরণীয় ব্যর্থতা ছিল স্বাগতিক কেনিয়ার বিরুদ্ধে নাইরোবিতে ফেব্রুয়ারি, ১৯৯৪ সালে। বাঁচা-মরার লড়াইয়ে স্বাগতিক দল প্রথমে ব্যাট করে ২৯৫/৬ রান করে ৫০ ওভারে। মরিস ওদুম্বে ১১৯ রান করেছিলেন। জবাবে বাংলাদেশ শুরুতে বেশ ভালভাবে অগ্রসর হয়। উদ্বোধনী জুঁটিতে জাহাঙ্গীর আলম ও আমিনুল ইসলাম ১৩৯ রান করেন। এরপর মিনহাজুল আবেদীন নান্নু ৬৮ রান করেন। কিন্তু খেলার চূড়ান্ত পর্যায়ে দুঃখজনকভাবে এনামুল হক শূন্য বা ডাক রান করেন। এরফলে ম্যাচটি বাংলাদেশের হাত থেকে ছিটকে যায় ও কেনিয়া ১৩ রানের নাটকীয় জয় পায়।
স্মরণীয় ইনিংস
ঢাকায় ফেব্রুয়ারি, ১৯৯২ সালে মনি তার স্মরণীয় ইনিংস খেলেন সফররত পশ্চিমবাংলা দলের বিরুদ্ধে ৩দিনের খেলায়। এতে তিনি ১৩১ রান করেছিলেন। প্রথমে সফরকারী দল ৩৮৪/৫ (ডিক্লেয়ার) করে। এতে ৩নং ব্যাটসম্যান বামহাতি রাজা ভেঙ্কট ১৫৪ এবং অন্য বামহাতি ব্যাটসম্যান সৌরভ গাঙ্গুলী ১২৯ রান করেছিলেন। এর জবাবে স্বাগতিক দল ৭৭/৪ খুঁইয়ে ভীষণ চাপের মধ্যে পড়ে। ঐ মুহুর্তে মনি মাঠে প্রবেশ করেন। আমিনুল ইসলাম বুলবুলের সাথে ৫ম উইকেট জুটিতে ১০৪ করেন। নিচের সারির ব্যাটসম্যান হয়েও তারা দু'জন বেশ সাবলীল ভঙ্গীমায় সঙ্কট মোকাবেলা করেন। আমিনুল ইসলাম ৫৫ রান করলেও মনি বিপক্ষের বোলিং আক্রমণকে তুলোধুনো করে ছাড়েন। মনি'র ১৩১ রানের উপর ভিত্তি করেই বাংলাদেশ সম্মানজনক ৩০২ রান করে। স্লো বোলারদের বলগুলোকে সিক্সে রূপান্তর করেন। বঙ্গবন্ধু জাতীয় স্টেডিয়ামে উপস্থিত দর্শকেরা রৌদ্রোজ্জ্বল বিকেলে উচ্চমানের ব্যাটিং প্রদর্শনী দেখে মুগ্ধ হয়েছিলো মূলতঃ মনি'র ক্রীড়াশৈলী দেখে।
সফলতম জুটি
thumb|250px|জানুয়ারি, ২০০৯ সালে ঢাকার মিরপুর মাঠে সহযোগী আম্পায়ার [[জামির হায়দার ও এএফএম আখতারুদ্দিনকে সাথে নিয়ে সফরকারী জিম্বাবুয়ের মধ্যকার তৃতীয় ওডিআই খেলার পূর্ব মাঠ পর্যবেক্ষণ করছেন।]] খেলোয়াড়ী জীবনের শুরুতে এনামুল হক মনি সফলতম জুটি হিসেবে আরেক অল-রাউন্ডার আমিনুল ইসলাম বুলবুলের সাথেই স্বাচ্ছন্দ্যবোধ করতেন বেশি। ফলে বুলবুল ব্যাটিং অর্ডারের উপরের দিকে অগ্রসর হওয়ায় পরিবর্তিত হয়ে যায়। ব্যাটিংয়ে ব্যাপকভাবে মনোযোগী হওয়ায় বুলবুল বোলিংয়ে কম গুরুত্ব দিতে শুরু করেন। এরপর ডিসেম্বর, ১৯৯৪ সালে বাংলাদেশ জাতীয় দলে নুতন অল-রাউন্ডার মোহাম্মদ রফিক আবির্ভূত হন।
২য় সার্ক ক্রিকেট প্রতিযোগিতায় মনি-বুলবুল বোলারদ্বয় স্বাগতিক দলকে ফাইনালে গুরুত্বপূর্ণ ভূমিকা পালন করেন। ডিসেম্বর, ১৯৯৪ সালে অনুষ্ঠিত ঐ প্রতিযোগিতায় শ্রীলঙ্কা-এ দলের বিরুদ্ধে মনি ৩/২৫ এবং মোহাম্মদ রফিক ভারত-এ দলের বিরুদ্ধে ৩/২৫ পেয়েছিলেন।
অবশেষে তারা ১৯৯৮ সালে কেনিয়ার বিরুদ্ধে প্রথমবারের মতো জয়ী হওয়া একদিবসীয় খেলায় অংশ নিয়েছিলেন। এতে রফিক ৭৭ রান এবং ৩/৫৬ নিয়ে ম্যান অব দ্য ম্যাচ নির্বাচিত হয়েছিলেন। সেখানে মনি ১০ ওভারের বিনিময়ে মাত্র ৪৫ রান দেন ও ২টি উইকেট লাভ করেন।
আন্তর্জাতিক আম্পায়ার
৩ ডিসেম্বর, ২০০৬ সাল থেকে এনামুল হক মনি আন্তর্জাতিক আম্পায়ার হিসেবে একদিনের আন্তর্জাতিক খেলায় বিচারকের ভূমিকায় অবতীর্ণ হন। পরবর্তীতে ২৬-২৮ জানুয়ারি, ২০১২ সালে ন্যাপিয়ারে অনুষ্ঠিত নিউজিল্যান্ড বনাম জিম্বাবুয়ে - এ দু'টি বিদেশী দু'দলের মধ্যেকার টেস্ট খেলায় বাংলাদেশের পক্ষ থেকে প্রথমবারের মতো আম্পায়ার হবার বিরল মর্যাদার অধিকারী হন। উইকেটের অপর প্রান্তে থেকে তাকে সহযোগিতা করেন অস্ট্রেলীয় আম্পায়ার আর.জে টাকার।
আইসি ৪৪০৬ (নেবুলা)
আইসি ৪৪০৬ নেবুলার প্রস্থ প্রায় ০.১৩ আলোকবর্ষ আর দৈর্ঘ্য প্রায় ০.৪৫ আলোকবর্ষ। পৃথিবী থেকে প্রায় ২০০০ আলোকবর্ষ দূরের। প্রতি সেকেন্ডে ২২ কিলোমিটার বেগে সৌরজগৎের দিকে ধেয়ে আসছে এর একদিকের মেঘ।
রীঁ শ্রী শ্রী জয়কালী মাতার মন্দির
রীঁ শ্রী শ্রী জয়কালী মাতার মন্দির বাংলাদেশের নাটোর জেলার লালবাজারের একটি প্রাচীন মন্দির।  এটি অষ্টাদশ শতাব্দির শুরুর দিকে শ্রী দয়ারাম রায় কর্তৃক নির্মিত হয়।
২০১৬ সালের ২৩ অক্টোবর মন্দিরটি পুনর্নির্মাণের জন্য ভারত সরকারের ৯৭ লাখ (বাংলাদেশি) টাকা অনুদান এবং হাই ইমপ্যাক্ট কমিউনিটি ডেভলপমেন্ট প্রজেক্টস স্কিমের আওতায় মোট ১.৩৩ কোটি টাকা অর্থায়ন করেন।
ইতিহাস
দিঘাপতিয়া রাজপরিবারের প্রতিষ্ঠাতা ও নাটোরের রানী ভবানীর প্রভাবশালী দেওয়ান শ্রী দয়ারাম রায় অষ্টাদশ শতাব্দির শুরুর দিকে এই মন্দির নির্মাণ করেন।
জামিয়া ইসলামিয়া মোমেনশাহী
আল জামিয়া আল ইসলামিয়া ময়মনসিংহ (জামিয়া ইসলামিয়া মোমেনশাহী নামেও পরিচিত) ময়মনসিংহ জেলার চরপাড়ায় অবস্থিত একটি কওমি মাদ্রাসা। ১৯৪২ সালে মনজুরুল হক ও নেওয়াজ আলীর নেতৃত্বে শহর ও শহরতলীর আলেম ও স্থানীয় ব্যক্তিবর্গের সহযোগিতায় এই মাদ্রাসাটি প্রতিষ্ঠা করা হয়। মাদ্রাসার জমি দান করেন নেওয়াজ আলীর সহধর্মিণী রহমজান খাতুন। শুরুতে মাদ্রাসার নাম ছিল ‘দারুল উলুম’। ১৯৭৬ সালে আশরাফ আলী থানভীর খলিফা আতহার আলী মাদ্রাসার পৃষ্ঠপোষকতার দায়িত্ব গ্রহণের পর মাদ্রাসার নাম পরিবর্তন করে বর্তমান নামটি রাখা হয়। প্রতিষ্ঠালগ্ন থেকে মাদ্রাসার অগ্রগতিতে ফয়জুর রহমান, মিয়া হোসাইন সহ প্রমুখ আলেম গুরুত্বপূর্ণ ভূমিকা পালন করেছেন। মাদ্রাসার বর্তমান মহাপরিচালক আনওয়ারুল হক।
ইতিহাস
ডাক্তার নেওয়াজ আলীর সহধর্মিণী রহমজান খাতুনের দানকৃত জমিতে ১৯৪২ সালে মঞ্জুরুল হক দারুল উলুম নামে এ মাদ্রাসাটি প্রতিষ্ঠা করেন। এসময় তার সহযোগী ছিলেন আশরাফ আলী। পরবর্তীতে তিনি মাদ্রাসা পরিচালনার দায়িত্ব পালন করেন। এটি ময়মনসিংহ অঞ্চলে কওমি ধারার প্রথমদিকের প্রতিষ্ঠিত মাদ্রাসা হওয়ায় অল্পসময়েই উল্লেখযোগ্য সংখ্যক শিক্ষার্থী এখানে ভর্তি হয়। ১৯৬৪ সালে এখানে দাওরায়ে হাদিস (মাস্টার্স) চালু করা হয়। এ সময় মাদ্রাসার মহাপরিচালক ছিলেন ছিলেন নূর উদ্দিন। তিনি ২৫ বছর এ দায়িত্ব পালন করেছেন। দাওরায়ে হাদিস চালুর পর ফয়জুর রহমান ও জালালুদ্দিন কুরাইশি এখানে কিছুদিন নিয়মিত হাদিসের পাঠদান করেন। ১৯৭৬ সালে আতহার আলী মাদ্রাসার পৃষ্ঠপোষকতার দায়িত্ব গ্রহণের পর মাদ্রাসায় আমূল পরিবর্তন আসে। তিনি মাদ্রাসার নাম পরিবর্তন সহ বর্তমান সাততলা ভবনের ভিত্তি স্থাপন করেন। মাদ্রাসার শিক্ষা ব্যবস্থাপনা এবং পাঠদান পদ্ধতিতেও ব্যপক পরিবর্তন নিয়ে আসেন। ৬ মাস পর তিনি মৃত্যুবরণ করলে এখানেই তাকে দাফন করা হয়। তখন মাদ্রাসার মহাপরিচালক ছিলেন মিয়া হোসাইন। এরপর মহাপরিচালকরা হলেন যথাক্রমে: মুজিবুর রহমান, শরফুদ্দিন, আবদুল গণি, ফয়সাল আহমদ (ভারপ্রাপ্ত), শওকত হোসাইন (ভারপ্রাপ্ত) এবং বর্তমানে আনওয়ারুল হক।
তাফাজ্জুল হক হবিগঞ্জী, আযহার আলী আনোয়ার শাহ সহ প্রমুখ আলেম এখানে শিক্ষকতা করেছেন।
শাহিদা তারেখ দীপ্তি
প্রাথমিক জীবন
শাহিদা তারেখ দীপ্তি ৫ মে ১৯৬৬ সালে ঢাকার পল্লবীতে জন্মগ্রহণ করেন।
রাজনৈতিক জীবন
শাহিদা তারেখ দীপ্তি ঢাকা মহানগর উত্তর মহিলা আওয়ামী লীগের সভাপতি। তিনি নবম জাতীয় সংসদের মহিলা আসন ২৯ থেকে মনোনীত সংসদ সদস্য ছিলেন। নবম সংসদে তিনি প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত স্থায়ী কমিটির সদস্য ছিলেন।
বাগ-স্তোন-গ্ঝোন-নু-ত্শুল-খ্রিম্স
বাগ-স্তোন-গ্ঝোন-নু-ত্শুল-খ্রিম্স ত্রয়োদশ শতাব্দীর একজন তিব্বতী অনুবাদক ছিলেন।
সংক্ষিপ্ত জীবনী
বাগ-স্তোন-গ্ঝোন-নু-ত্শুল-খ্রিম্স রোং-পা-সের-সেং নামক ভিক্ষুর নিকট বজ্রশিখরতন্ত্র সম্বন্ধে, তাগ-স্তোন-গ্ঝোন-নু-দ্পাল  নামক ভিক্ষুর নিকট মহাকরুণিকা তত্ত্ব সম্বন্ধে এবং গ্যুং-স্তোন-র্দো-র্জে-দ্পাল  নামক ভিক্ষুর নিকট ম্খা'-স্প্যোদ-ব্স্ন্যেন-স্গ্রুব  নামক তত্ত্ব সম্বন্ধে শিক্ষালাভ করেন। তিনি লো-ত্সা-বা-ম্ছোগ-ল্দান-পা'ই-ব্লো-গ্রোস  নামক তিব্বতী অনুবাদকেরও শিষ্য ছিলেন। তিনি তিব্বতে শিক্ষাগ্রহণ শেষ করে কাশ্মীর সহ ভারতের বিভিন্ন অংশ এবং নেপাল যাত্রা করে বিভিন্ন বৌদ্ধ পন্ডিতের নিকট শিক্ষালাভ করেন। তিনি বহু সংস্কৃত  গ্রন্থ তিব্বতীতে অনুবাদ করেন, যার মধ্যে সর্বাপেক্ষা উল্লেখযোগ্য বজ্রশিখরতন্ত্র অনুবাদ। তার উল্লেখযোগ্য শিষ্য ছিলেন স্নার-থাং-পা-ত্শুল-খ্রিম্স-র্গ্যাল-ম্ত্শান
ইসলামাবাদ
ইসলামাবাদ পাকিস্তানের রাজধানী, এবং এর অংশ হিসাবে ফেডারেলভাবে পরিচালিত হয় ইসলামাবাদ রাজধানী অঞ্চল। ইসলামাবাদ হল পাকিস্তানের নবম বৃহত্তম শহর, যদিও এর চেয়ে বড় ইসলামাবাদ-রাওয়ালপিন্ডি মহানগর এলাকা প্রায় ০.৪৮ মিলিয়ন জনসংখ্যার সাথে দেশের চতুর্থ বৃহত্তম শহর।
করাচীকে পাকিস্তানের রাজধানী হিসাবে প্রতিস্থাপনের জন্য ১৯৬০-এর দশকে পরিকল্পিত শহর হিসাবে নির্মিত, ইসলামাবাদের উচ্চমানের জীবনযাত্রার জন্য খ্যাত, শহরটি পাকিস্তানের রাজনৈতিক আসন এবং স্থানীয় সরকার সেটআপ পরিচালনা করে ইসলামাবাদ মেট্রোপলিটন কর্পোরেশন, মূলধন উন্নয়ন কর্তৃপক্ষ দ্বারা সমর্থিত (সিডিএ)। ইসলামাবাদ দেশের উত্তর-পূর্ব অংশে পোটোহার মালভূমি এ রাওয়ালপিন্ডি জেলা এর মধ্যে অবস্থিত উত্তরে মার্গলা পাহাড় জাতীয় উদ্যান অঞ্চলটি ইতিহাসিকভাবে এর চৌরাস্তাগুলির একটি অংশ হয়ে দাঁড়িয়েছে পাঞ্জাব এবং খাইবার পাখতুনখোয়া দুটি অঞ্চলের মধ্যে প্রবেশদ্বার হিসাবে অভিনয় করে মার্গালা পাস।
গ্রীক স্থপতি কন্সটান্টিন ডক্সিয়াডেস দ্বারা ডিজাইন করা শহরের মাস্টার-প্ল্যান, শহরটি প্রশাসনিক, কূটনৈতিক ছিটমহল, আবাসিক অঞ্চল, শিক্ষামূলক ক্ষেত্র, শিল্প খাত, বাণিজ্যিক অঞ্চল এবং গ্রামীণ ও সবুজ অঞ্চল সহ আটটি জোনে বিভক্ত করে। শহরটি বেশ কয়েকজনের উপস্থিতির জন্য পরিচিত উদ্যান এবং বন, সহ মার্গলা পাহাড় জাতীয় উদ্যান ও শকরপরিয়ান পার্ক এই শহরে ফয়সাল মসজিদ সহ একাধিক নিদর্শন রয়েছে বৃহত্তম মসজিদ দক্ষিণ এশিয়ার এবং বিশ্বের চতুর্থ বৃহত্তম।
ইতিহাস
১৯৬০ সালে পাকিস্তানের নতুন রাজধানী প্রতিষ্ঠার জন্য পাঞ্জাব প্রদেশের রাওয়ালপিন্ডি জেলা থেকে জমি স্থানান্তর করা হয়েছিল। ১৯৬০ সালের প্রধান পরিকল্পনা অনুসারে রাজধানী অঞ্চলটিতে রাওয়ালপিন্ডি অন্তর্ভুক্ত ছিল এবং এটি নিম্নলিখিত অংশগুলির সমন্বয়ে গঠিত:
(১) রাওয়ালপিন্ডি, ২৫৯ বর্গ কিলোমিটার (১০০ বর্গ মাইল)
(২) ইসলামাবাদ, ২২০.১৫ বর্গ কিলোমিটার (৮৫ বর্গ মাইল)
(৩) মার্গালা পাহাড়, ২২০.১৫ বর্গ কিলোমিটার (৮৫ বর্গ মাইল)
(৪) ইসলামাবাদ পল্লী, ৪৪৬.২০ বর্গ কিলোমিটার (১৭২.২৮ বর্গ মাইল)
রাওয়ালপিন্ডি শেষ পর্যন্ত ১৯৮০ এর দশকে ইসলামাবাদ মাস্টার প্ল্যান থেকে বাদ পড়েছিল।
প্রশাসন
ইসলামাবাদ পাঁচটি অঞ্চলে বিভক্ত:
প্রথম অঞ্চল: নগর উন্নয়ন এবং সরকারী ফেডারেল সংস্থার জন্য মনোনীত
দ্বিতীয় অঞ্চল: নগর উন্নয়নের জন্য মনোনীত
তৃতীয় অঞ্চল: গ্রামীণ উন্নয়নের জন্য মনোনীত
পঞ্চম অঞ্চল: গ্রামীণ উন্নয়নের জন্য মনোনীত
ইউনিয়ন পরিষদ
ইসলামাবাদ রাজধানী অঞ্চলটি শহুরে এবং গ্রামীণ অঞ্চল নিয়ে গঠিত। ১৩৩ গ্রামাঞ্চল নিয়ে ২৩ টি ইউনিয়ন পরিষদ, আর শহরে ২৭ টি ইউনিয়ন পরিষদ রয়েছে।
ইসলামাবাদ রাজধানী অঞ্চল এর ইউনিয়ন পরিষদ এবং এর এখতিয়ারের মধ্যে প্রধান স্থানীয় এলাকা সমূহ:
(১) সৈয়দপুর, সৈয়দপুর, গোকিনা, তালহার
(২) নূরপুর শাহান, নূরপুর শাহান, রত্ত হুটার
(৩) মাল পুর, মাল পুর, রোমালি, নারিয়াস, ফাদু, শাহদ্রাহ খুরদ, শাহদ্রাহ কালান, মন্ডালা, জাং বেগিয়াল, সাববান সৈয়দান, ম্যানগিয়াল, কায়েদ-ই-আজম বিশ্ববিদ্যালয়
(৪) কোট হাতিয়াল (শামাল), কোট হাতিয়াল, ভর কাহু, নয়ায়াবাদী, মুহল্লাহ আল্নূর, মহল্লা বান, মুহল্লাহ মালকান
(৫) কোট হাতিয়াল (জানুব), কোট হাতিয়াল, নৈনসুখ, বারাকাহু, বেহরা সৈয়দান, মুহল্লাহ ঘোসিয়া, শারক-ই-মদীনা, মুহল্লাহ মালেকাবাদ
(৬) ফুলগ্রান, ফুলগ্রান, ফুল গরণ, আব্বাসিয়াবাদ, মহল্লা কাঙ্গার, মহল্লা রঞ্জপুরান, শাহপুর, ববরী, কার্লোত চত্ত্বর, মোহরা রাজপুতা, মুহল্লা সুম্বুল, বানী গালা
(৭) পিন্ড বেগওয়াল, পিন্ড বেগওয়াল, বেনালা, মাইরা বিগুওয়াল, আটল, সিহালি, জনডালা, সিমলি
(৮) তুমির তুমাইর, পাইহন্ট, চাকতান, দার্কালাম, কাঞ্জনা
(৯) চরাচ, চরাহ, কিণী,হাভেলি
(১০) কিরপা, কিরপা, লাধিয়ট সৈয়দান, পিন্ড মালিকান, ভীম্বর তারার, মহল্লা হাভেলি রাজগান, মেহফোজবাদ, ছানিওল, মহল্লা চৌধুরী, আরা, গোরা মাস্ত, জোগিয়ান হারনু, চৌত্রা সোগ্রান
(১১) মুঘল, মুঘল, হার্ডো’র, কঙ্গোটা গুজজরান সিহালা, হন্ডামিয়াল, নারা সৈয়দান, ছুঁচাল চাকিয়ান, চক কামদার
(১২) রাওয়াত, রাওয়াত, ভাঙ্গরিয়াল কালান, বান্নি শরণ, মোহরা নাগিয়াল, সাওয়ান
(১৩) হুমক, হুমাক, কানিয়াল, গোরা সৈয়দান, নিয়াজিয়ান
(১৪) সিহালা, সিহালা খুরদ, মাইরা দাখলি, ভান্ডার সিহালা, জারকি সিহালা, গাগরী সিহালা, ঝুন্দলা, কঙ্গোটা সৈয়দান, গুরা মিস্ত্রিযান
(১৫) লোহি ভাই, লোহি ভর, শাহরাক-ই-কোরং, বাঘ-এ-সাওয়ান, শাহরাক-ই-পাকিস্তান
(১৬) দারওয়ালা, দারওয়ালা, পানওয়াল, চুচা শেখিয়ান, ভাইর, কাঙার, শের ঘামিয়াল, কাভগর, কাঠিয়াল, চুচা, কাশিমিরিয়া
(১৭) কোরাল, কোরাল, তারলাই খুরদ, গাঙ্গাল, চাকলালা, শরিফাবাদ, গোহরা সরদার, তারলাই
(১৮) খানা ডাক, খানা ডাক, জব্বা, পিনডোরিয়ান, শাহরাক-ই-বিলাল, শাহরাক-এ-বারমা, শাহরাক-ই-মদীনা, মুহল্লাহ ওয়াহিদ আবাদ, শাহরাক-এ-মসিহ
(২০) আলী পুর, আলী পুর, আলিপুর, খড়াপাড়, ফরাশ
(২১) সোহান, সোহান, দেহতি, খানা কাক, শাকরিয়াল, শাকরিয়াল (শার্কি)
(২২) চক শাহজাদ, চক শাহজাদ, চক বিহরা শিঘ, জাবা তেলি, সোহানা, পান্ডোরি, ছত্তা বখতাওয়ার, বোহান, মুজুহান
(২৩) কুড়ি, কুড়ি, মালোট, রাখ বানী গালা, রিহারা, মোহরা জুজন
(২৪) শাহরাক-ই-রাওয়াল, শাহরাক-ই-রাওয়াল, শাহরাক-ই-মারগালা, সুম্বাল কোরখ, পুনা ফকিরান, মোহরিয়ান
(২৫) সেক্টর এফ-৬, এফ-৬/১, এফ-৬/২, এফ-৬/৩, এফ-৬/৪, ফারুকী বাজার, মদনী মসজিদ, ধোবি গ্যাট
(২৬) সেক্টর জি-৬/১
(২৭) সেক্টর জি-৬, সেক্টর জি-৬/২, সেক্টর জি-৬/৩ এবং সেক্টর জি-৬/৪
(২৮) সেক্টর এফ-৭, এফ-৮, এফ-৯
(২৯) সেক্টর এফ-১০, এফ-১১
(৩০) সেক্টর জি-৭/৩, জি-৭/৪
(৩১) সেক্টর জি-৭/১, জি-৭/২
(৩২) সেক্টর জি-৮, জি-৮/৩, জি-৮/৪
(৩৩) সেক্টর জি-৮/১, জি-৮/২
(৩৪) সেক্টর জি-৯, সেক্টর জি-৯/১, জি-৯/৩, জি-৯/৪
(৩৫) সেক্টর জি-৯/২
(৩৬) সেক্টর জি-১০/৩, জি-১০/৪
(৩৭) সেক্টর জি-১০/১, জি-১০/২
(৩৮) সেক্টর জি-১১, সেক্টর জি-১১/১, জি-১১/২, জি-১১/৩, জি-১১/৪
(৩৯) মাইরা সুম্বল জাফর, মাইরা সুম্বাল জাফর, গোলরা শরীফ, বদিয়া রুসমত খান, মাইরা আক্কু, ধরিক মোহরী, শাহরাক-ই-এফাক
(৪০) সেক্টর আই-৮, সেক্টর আই-৮/১, আই-৮/২, আই-৮/৩, আই-৮/৪
(৪১) সেক্টর আই-৯
(৪৩) সেক্টর আই-১০, সেক্টর আই-১০/২, আই-১০/৩, আই-১০/৪
(৪৪) বোকরা, বোকরা, হাজী কমপ্লেক্স, সোরিয়া হারবোজা, মৌজা সৌরেন, পীর ওয়াদাই, শাহরাক-ই-ইকবাল
(৪৫) জানগী সায়েদান
(৪৬) বাদনা কালান
(৪৭) তারনো
(৪৮) সরাই খারবুজা
(৪৯) শাহ আল্লাহ
(৫০) গোলরা শরীফ
আবহাওয়া
ইসলামাবাদের জলবায়ুতে আর্দ্র উপনিরক্ষীয় জলবায়ু রয়েছে। পাঁচটি ঋতু, শীতকালীন (নভেম্বর-ফেব্রুয়ারি), বসন্ত (মার্চ এবং এপ্রিল), গ্রীষ্ম (মে এবং জুন), বর্ষা (জুলাই ও আগস্ট) এবং শরত্কাল (সেপ্টেম্বর এবং অক্টোবর)। উষ্ণতম মাস জুন, যেখানে গড় উচ্চতা নিয়মিত ৩৮ ডিগ্রি সেন্টিগ্রেড (১০০.৪ ডিগ্রি ফারেনহাইট) থেকে বেশি। সবচেয়ে বেশি বৃষ্টিপাত, বজ্রপাত এবং বন্যার সম্ভাবনা সহ মাসটি হলো জুলাই। শীতলতম মাস জানুয়ারী। ইসলামাবাদের জলবায়ু তিনটি কৃত্রিম জলাধার দ্বারা নিয়ন্ত্রিত: রাওয়াল, সিমলি এবং খানপুর বাঁধ। শেষটি ইসলামাবাদ থেকে প্রায় ৪০ কিলোমিটার (২৫ মাইল) খানপুর শহরের কাছে হারো নদীর তীরে অবস্থিত। সিমলি বাঁধটি ইসলামাবাদ থেকে ৩০ কিলোমিটার (১৯ মাইল) উত্তরে। শহরের ২২০ একর (৮৯ হেক্টর) মার্গালা পাহাড় জাতীয় উদ্যান নিয়ে গঠিত। লোই ভেড় ফরেস্ট ইসলামাবাদ হাইওয়ের পাশেই অবস্থিত এবং এর আয়তন ১০৮৭ একর (৪৪০ হেক্টর) জুড়ে বিস্তৃত। ১৯৯৫ সালের জুলাই মাসে সর্বোচ্চ ৭৪৩.৩ মিলিমিটার বৃষ্টিপাত (২৯.২৬ ইঞ্চি) রেকর্ড করা হয়েছিল। শীতকালে সাধারণত সকালে রোদ এবং দুপুরে ঘন কুয়াশা থাকে। নগরীতে, তাপমাত্রা হালকা থাকে, নিকটবর্তী পার্বত্য স্টেশনগুলিতে উচ্চতর উঁচু পয়েন্টগুলিতে তুষারপাত সহ উল্লেখযোগ্যভাবে মুড়ি এবং নাথিয়া গালী রয়েছে। তাপমাত্রা জানুয়ারীতে ১৩° সেলসিয়াস (৫৫° ফারেনহাইট) থেকে জুন মাসে ৩৮° সেলসিয়াস (১০০° ফারেনহাইট) পর্যন্ত থাকে। ২৩ শে জুন ২০০৫ সালে সর্বাধিক রেকর্ড করা তাপমাত্রা ছিল ৪৬.৬ ডিগ্রি সেন্টিগ্রেড (১১৫.৯ ডিগ্রি ফারেনহাইট) এবং সর্বনিম্ন তাপমাত্রা ছিল ১ জানুয়ারী ১৯৬৭ সালে -৬ ডিগ্রি সেলসিয়াস (২১.২ ডিগ্রি ফারেনহাইট)। সেদিন শহরে তুষারপাত "রেকর্ড" হয়েছিল। ২৩ শে জুলাই ২০০১ এ ইসলামাবাদে মাত্র ১০ ঘণ্টার মধ্যে ৬২০ মিলিমিটার (২৪ ইঞ্চি) বৃষ্টিপাত হয়েছিল। এটি গত ১০০ বছরে ইসলামাবাদের সবচেয়ে ভারী বৃষ্টিপাত এবং ২৪ ঘণ্টার মধ্যে সর্বোচ্চ বৃষ্টিপাত ছিল।
অর্থনীতি
থাম্ব|জারাই তারাকিয়াতি ব্যাংক লিমিটেড, ইসলামাবাদ, পাকিস্তান পাকিস্তানের অর্থনীতিতে ইসলামাবাদ অত্যন্ত জরুরি একটি অঞ্চল, যদিও দেশের জনসংখ্যার মাত্র ০.৮% দেশের জিডিপিতে ১% অবদান রাখে। ১৯৮৯ সালে প্রতিষ্ঠিত ইসলামাবাদ স্টক এক্সচেঞ্জটি করাচি স্টক এক্সচেঞ্জ এবং লাহোর স্টক এক্সচেঞ্জের পরে পাকিস্তানের তৃতীয় বৃহত্তম স্টক এক্সচেঞ্জ। এক্সচেঞ্জের ১১৪ সদস্য রয়েছে। যার মধ্যে ১০৪ কর্পোরেট সংস্থার সাথে এবং ১৮ স্বতন্ত্র সদস্যের সাথে। স্টক এক্সচেঞ্জের গড় দৈনিক টার্নওভারটি ১ মিলিয়ন শেয়ারেরও বেশি, ২০১২ অবধি, ইসলামাবাদ এলটিইউ (বৃহত্তর শুল্ক ইউনিট) কর আয়ের ৩৭১ বিলিয়ন রুপির জন্য দায়বদ্ধ ছিল, যা ফেডারেল বোর্ড অফ রাজস্ব দ্বারা সংগৃহীত সমস্ত রাজস্বের ২০%। ইসলামাবাদ দুটি জাতীয় এবং বিদেশী প্রযুক্তির মাধ্যমে তথ্য প্রযুক্তি সংস্থার সমন্বিত দুটি সফটওয়্যার টেকনোলজি পার্কের সাথে তথ্য ও যোগাযোগ প্রযুক্তির প্রসার ঘটিয়েছে। টেক পার্কগুলি এভ্যাকুই ট্রাস্ট কমপ্লেক্স এবং আওয়ামী মার্কাজে অবস্থিত। আওয়ামী মার্কাজের ৩৬ টি এবং ইভাউকি ট্রাস্টের ২৯ টি সংস্থা রয়েছে। বিদেশী সংস্থাগুলির কল সেন্টারগুলিকে প্রবৃদ্ধির আরও একটি উল্লেখযোগ্য ক্ষেত্র হিসাবে টার্গেট করা হয়েছে, সরকার তথ্য প্রযুক্তি খাতে বিদেশী বিনিয়োগকে উত্সাহিত করার জন্য ১০ শতাংশেরও বেশি কর হ্রাসের প্রচেষ্টা চালিয়েছে। পাকিস্তানের বেশিরভাগ রাষ্ট্রায়ত্ত কোম্পানি যেমন পিআইএ, পিটিভি, পিটিসিএল, ওজিডিসিএল, এবং জারাই তারাকিয়াটি ব্যাংক লিমিটেড ইসলামাবাদে অবস্থিত। সমস্ত বড় টেলিযোগাযোগ অপারেটরগুলির সদর দফতর যেমন পিটিসিএল, মবিলিংক, টেলিনোর, ইউফোন, এবং চায়না মোবাইল ইসলামাবাদে অবস্থিত।
চলাচল ব্যবস্থা
(১) বিমানবন্দর: ইসলামাবাদ বেনজির ভুট্টো আন্তর্জাতিক বিমানবন্দর, যা আগে ইসলামাবাদ আন্তর্জাতিক বিমানবন্দর হিসাবে পরিচিত ছিল। বিশ্বের প্রধান স্থানগুলির সাথে সংযুক্ত বিমানবন্দরটি পাকিস্তানের তৃতীয় বৃহত্তম এবং রাওয়ালপিন্ডির চাকলালায় ইসলামাবাদের বাইরে অবস্থিত। ২০০৪-২০০৫ অর্থবছরে, বেনজির ভুট্টো আন্তর্জাতিক বিমানবন্দর ব্যবহার করে ২,৮৮৮ মিলিয়ন যাত্রী এবং ২৩,৩৬৬ বিমান চলাচল নিবন্ধিত হয়েছে। ক্রমবর্ধমান যাত্রীদের সংকট মোকাবেলায় ইসলামাবাদ গান্ধার আন্তর্জাতিক বিমানবন্দরটি ফতেহ জংয়ে চলছে। সমাপ্ত হলে, বিমানবন্দরটি পাকিস্তানের বৃহত্তম বিমানবন্দর হবে। বিমানবন্দরটি ৪০০ মিলিয়ন ডলার ব্যয়ে নির্মিত হবে এবং ২০১৭ সালের মধ্যে এটি সম্পূর্ণ কার্যকর হবে বলে আশা করা হচ্ছে। পাকিস্তানের এটি প্রথম সবুজ ক্ষেত্র বিমানবন্দর হবে ৩,৬০০ একর (১৫ বর্গ কিলোমিটার) এলাকা নিয়ে।
(২) রাওয়ালপিন্ডি-ইসলামাবাদ মেট্রোবাস: এটি ২৪ কিলোমিটার (১৪.৯ মাইল) বাসের দ্রুত ট্রানজিট সিস্টেম যা পাকিস্তানের রাওয়ালপিন্ডি এবং ইসলামাবাদের দুটি শহরগুলিতে পরিষেবা দেয়। এটি ২৪ টি বাস স্টেশনকে কভার করে সমস্ত রুটের জন্য ডেডিকেটেড বাস লেন ব্যবহার করে। ইসলামাবাদ গাড়ি ভাড়া পরিষেবা যেমন আলভী ট্রান্সপোর্ট নেটওয়ার্ক এবং পাকিস্তান গাড়ি ভাড়াগুলির মাধ্যমে দেশের অন্যান্য অংশের সাথে সুসংযুক্ত।
সমস্ত বড় শহরগুলি নিয়মিত ট্রেন এবং বাস সার্ভিসের মাধ্যমে বেশিরভাগ প্রতিবেশী শহর রাওয়ালপিন্ডি থেকে  লাহোর ও পেশোয়ার মোটরওয়ের একটি নেটওয়ার্কের মাধ্যমে ইসলামাবাদের সাথে যুক্ত, যা এই শহরগুলির মধ্যে ভ্রমণের সময় উল্লেখযোগ্যভাবে হ্রাস করেছে। এম-২ মোটরওয়েটি ৩৬৭ কিলোমিটার (২২৮ মাইল) দীর্ঘ এবং ইসলামাবাদ ও লাহোরকে সংযুক্ত করেছে। এম-১ মোটরওয়ে ইসলামাবাদকে পেশোয়ারের সাথে সংযুক্ত করেছে এবং এটি ১৫৫ কিলোমিটার (৯৬ মাইল) দীর্ঘ । ইসলামাবাদ-ফয়জাবাদ ইন্টারচেঞ্জের মাধ্যমে রাওয়ালপিন্ডির সাথে সংযুক্ত রয়েছে, যার দৈনিক ট্রাফিক পরিমাণ প্রায় ৪৮,০০০ যানবাহন।
শিক্ষা ব্যবস্থা
ইসলামাবাদে পাকিস্তানের সর্বোচ্চ সাক্ষরতার হার ৯৫%। কায়েদ-ই-আজম বিশ্ববিদ্যালয়, আন্তর্জাতিক ইসলামী বিশ্ববিদ্যালয় এবং জাতীয় বিজ্ঞান ও প্রযুক্তি বিশ্ববিদ্যালয় এবং পাকিস্তান প্রকৌশল ও ফলিত বিজ্ঞান ইনস্টিটিউটসহ পাকিস্তানের কয়েকটি বড় বিশ্ববিদ্যালয় রয়েছে ইসলামাবাদে। বেসরকারী স্কুল নেটওয়ার্ক ইসলামাবাদ বেসরকারী শিক্ষাপ্রতিষ্ঠানের পক্ষে কাজ করছে। পিএসএন এর সভাপতি হলেন ডাঃ মুহাম্মদ আফজাল বাবুর। পিএসএন ইসলামাবাদে আটটি জোনে বিভক্ত। তারলাই জোনের চৌধুরী ফয়সাল একাডেমী থেকে ফয়সাল আলী হোন পিএসএন-এর জোনাল জেনারেল সেকরেটারি। কায়েদ-ই-আজম বিশ্ববিদ্যালয়ের বেশ কয়েকটি অনুষদ রয়েছে। ইনস্টিটিউটটি সচিবালয়ের ভবনের পূর্বে এবং মার্গলা পাহাড়ের গোড়ার নিকটে একটি অর্ধ-পাহাড়ি অঞ্চলে অবস্থিত। এই স্নাতকোত্তর প্রতিষ্ঠানটি ১,৭০৫ একর (৬.৯০ বর্গ কিলোমিটার) জুড়ে বিস্তৃত। ক্যাম্পাসের নিউক্লিয়াসটি একটি পাঠাগার সহ কেন্দ্র হিসাবে একটি অক্ষীয় মেরুদণ্ড হিসাবে নকশা করা হয়েছে। অন্যান্য বিশ্ববিদ্যালয়গুলির মধ্যে নিম্নলিখিতগুলি অন্তর্ভুক্ত রয়েছে:
খেলাধুলা
ইসলামাবাদ ইউনাইটেড ২০১৬ সালে পাকিস্তান সুপার লিগ জিতে প্রথম দল হিসেবে। আর এখন ফেডারেল দল পাকিস্তান কাপে অংশ নিচ্ছে। দলটি পাকিস্তানের সাবেক অধিনায়ক মিসবাহ-উল-হকের নেতৃত্বে রয়েছে, ইসলামাবাদ ইউনাইটেডও মিসবাহের অধীনে ছিল।
মিলওয়াকি প্রোটোকল
উইস‌কন্সিনের বাসিন্দা গিজি নামের যুবতী ছিল জলাতঙ্ক প্রতিষেধক ব্যবসার নকরাকৈ জলাতঙ্কর থেকে আরোগ্য লাভ করা প্রথম রোগী। মিল‌ওয়াকি প্রোটোকলক সেইজন্য উইস‌কন্সিন প্রোটোকল বলেও বলা হয়।
প্রারম্ভিক সংক্রমণ
তিনি চিকিৎসায় ভাল ফল পাচ্ছিলেন না এবং অন্য রোগের জন্য করা পরীক্ষাও ঋণাত্মক ছিল। অবস্থা ব্যাথার দিকে যাওয়াতে গিজি একমাস আগে কামড় খাওয়ার কথা মাকে বলে। তখন তাঁর রোগ জলাতঙ্ক বলে নিরূপণ করে উইন্‌কন্সিনের শিশু চিকিৎসালয়ের বিলোবির কাছে পাঠিয়ে দেওয়া হয়। পরে রোগ নিয়ন্ত্রণ ও প্রতিরোধ কেন্দ্রে পরীক্ষা করে এই রোগ নিশ্চিত করা হয়।
কৃত্রিম অচেতনতা চিকিৎসা
জলাতঙ্কের একটি তত্ত্ব অনুসারে জলাতঙ্কের রোগীর মৃত্যু মস্তিষ্কের অস্থায়ী অসাড় অবস্থায় হয়, রোগে মস্তিষ্কের স্থায়ী ক্ষতি হয় না। এই তথ্য ব্যবহার করে বিলোবির দল জলাতঙ্কের একটি পরীক্ষামূলক চিকিৎসা পদ্ধতি বিকাশ করে। গিজির মা-বাবাও এই চিকিৎসায় সম্মতি প্রকাশ করেন।
বিলোবির উদ্দেশ্য ছিল গিজিকে মস্তিষ্কর কোমাতে কৃত্রিম অচেতনায় রাখা যাতে তাঁর নিজ প্রতিরক্ষা তন্ত্র ভাইরাস বিরোধী অ্যান্টিবডি উৎপন্ন করেন। গিজিকে কেটামিন এবং মিডাজোলামের একটি মিশ্রণ দিয়ে সুপ্ত অবস্থায় নিয়ে এন্টিভাইরাল ঔষধ রিবাভিরিন এবং এমেন্টাডিন প্রয়োগ করা হয়। প্রতিরক্ষা তন্ত্রের অগ্রগতি প্রত্যক্ষ হলে ছসময় পরে গিজিকে সুপ্তাবস্থার থেকে ছাড়া হয়।
সংক্রমণের পরে
৩১ দিন চিকিৎসালয়ে থাকার পরে গিজিকে ভাইরাস মুক্ত ঘোষণা করে অচেতন অবস্থার থেকে ফেরানো হয়। তাঁর মস্তিষ্কের থেকে ক্ষতি সম্পর্কে আশঙ্কা করা হয়েছিল। কিন্তু অল্প ক্ষতি সাধন হলেও রোগ এবং চিকিৎসা তাঁর বোধ ক্ষমতা অটুট রাখে। কয়েকসপ্তাহেও পুনর্বাসন চিকিৎসা লাভ করার পরে ২০০৫ সালের ১ জানুয়ারিতে গিজিকে বাড়ি যেতে দেওয়া হয়। ২০০৫ সালের শুরুতে সে নিজে বাইরের জগতে ফিরে আসে এবং বিদ্যালয়ে যাওয়ার সাথে গাড়ি চালানোর শিক্ষাও আরম্ভ করে।
আরোগ্যের তত্ব
মিল‌ওয়াকি প্রোটোকলের মধ্য দিয়ে গিজির আরোগ্য লাভর কারণ বিতর্কে আবর্তিত। চিকিৎসার পদ্ধতিতে কাজ করা সত্বেও তিনি চিকিৎসকরা মত প্রকাশ করেন যে গিজি সম্ভবতঃ ভাইরাসটির একটি দুর্বল প্রকারের দ্বারা সংক্রমিত হয়েছিল, বা কামড়ের স্থান মস্তিষ্কের থেকে দূরে হওয়ার জন্য তাঁর প্রতিরক্ষা তন্ত্রই ভাইরাসের সাথে যুদ্ধের জন্য যথেষ্ট সময় পেয়েছিল। চিকিৎসালয়ে ভর্তি হওয়াতে তাঁর দেহ থেকে কেবল অ্যান্টিবডিই পাওয়া গিয়েছিল, কোনো ভাইরাস পাওয়া যায়নি, এবং পরীক্ষার জন্য বাদুড়টিও ধরা হয়নি।
চিকিৎসা বিশেষজ্ঞরা মিল‌ওয়াকি প্রোটোকলের কার্যকারিতা সম্পর্কে সন্দেহ প্রকাশ করেন। তাঁরা বলেন যে রক্ষা থেকে সকল রোগীর দেহে নির্দিষ্ট প্রকারের অ্যান্টিবডি পাওয়া যায়। এটি এই বোঝায় যে কোনো জিন বা প্রতিরোধমূলক উপাদান আরোগ্যে প্রভাব ফেলতে পারে।
কিরণ নেপালি (সঙ্গীতজ্ঞ)
থাম্ব কিরণ নেপালি নেপালের একজন নেপালি সারঙ্গি সঙ্গীতশিল্পী এবং নেপালি লোক ব্যান্ড কুতুম্বার সদস্য।
নেপালি তার দাদা, বাবা এবং চাচাদের দ্বারা প্রভাবিত ছিল, যারা সবাই নেপালের সারেঙ্গি বাদক ছিলেন।
প্রারম্ভিক জীবন
কিরন নেপালি কাঠমান্ডুর কীর্তিপুরে জন্মগ্রহণ করেন এবং বেড়ে ওঠেন। নেপালে "গাইনিদের" প্রতি সাংস্কৃতিক বৈষম্যের কারণে প্রাথমিকভাবে তাকে তার বাবার দ্বারা সারেঙ্গী বাজাতে নিরুৎসাহিত করা হয়েছিল যা এখনও অব্যাহত রয়েছে। নেপালি অন্যথায় সিদ্ধান্ত নেন এবং একজন সারেঙ্গি সঙ্গীতশিল্পী হিসেবে পরিবারের ঐতিহ্য অনুসরণ করেন।
সঙ্গীত কর্মজীবন
নেপালি তার নিজের ছাড়াও নবনীত আদিত্য ওয়াইবা এবং বিপুল ছেত্রির সঙ্গীতে অবদান রেখেছেন। নেপালি একজন গিটার বাদক হিসেবে তার কর্মজীবন শুরু করেন এবং পরে ২৩ বছর বয়সে নেপালি সারেঙ্গিতে রূপান্তরিত হন। কোক স্টুডিও এবং প্লেয়িং ফর চেঞ্জের হয়ে বাজানোর জন্য কিরণ পরিচিতি লাভ করেন।
অঁদ্রে বাজাঁ
অঁদ্রে বাজাঁ (André Bazin; আ-ধ্ব-ব: [ bazɛ̃]; ১৮ই এপ্রিল ১৯১৮ – ১১ই নভেম্বর ১৯৫৮) একজন বিখ্যাত ও প্রভাবশালী ফরাসি চলচ্চিত্র সমালোচক ও তাত্ত্বিক ছিলেন।
চলচ্চিত্রের সবচেয়ে গুরুত্বপূর্ণ বৃত্তি বা কাজ হল বাস্তববাদ, এই যুক্তির স্বপক্ষে মত প্রকাশের জন্য বাজাঁ স্মরণীয় হয়ে আছেন। তিনি চলচ্চিত্রে নৈর্ব্যক্তিক বাস্তবতা ও গভীর দৃষ্টি নিবদ্ধকরণের পক্ষে ছিলেন এবং "মোঁতাজ" (Montage) পদ্ধতি পরিহার করার আহ্বান করেছিলেন। মোঁতাজ পদ্ধতিতে পরিচালক ক্যামেরায় গৃহীত বিভিন্ন দৃশ্যকে কেটে-ছেঁটে জোড়া লাগিয়ে সম্পাদনা করে একটি অর্থবহ ও যৌক্তিক রূপ দেওয়ার চেষ্টা করেন। অর্থাৎ দর্শক পর্দায় কোথায় কী দেখবে, পরিচালক তা নেপথ্যে থেকে নিয়ন্ত্রণ করেন। বাজাঁ মোঁতাজ পদ্ধতির ঘোর বিরোধী ছিলেন। তিনি মনে করতেন যে এই পদ্ধতিতে বাস্তবতাকে সঠিকভাবে উপস্থাপন ও বর্ণনা করা হয় না। বরং এতে স্থানিক ঐক্য (Spatial unity) বিনষ্ট হয় এবং বিভিন্ন দৃষ্টিভঙ্গি, সময় ও গভীরতায় তোলা দৃশ্য পাশাপাশি বসিয়ে চালাকি করে দর্শকের কাছে একটি ছদ্ম-বাস্তবতা উপস্থাপন করা হয় এবং এতে দর্শকের মানসিক প্রক্রিয়া ও বিচারবুদ্ধিকে এক প্রকারের অসম্মান করা হয়। এর বিপরীতে বাজাঁ দীর্ঘ দৃশ্যগ্রহণ (লং শট) এবং "মিজ-অঁ-সেন" (Mise en scène) পদ্ধতি পছন্দ করতেন। মিজ-অঁ-সেন পদ্ধতিতে স্থানিক ঐক্য ও কোনও স্থানে অবস্থিত বস্তুগুলির আপেক্ষিক অবস্থান সংরক্ষণ করা হয়। বাজাঁর বিশ্বাস ছিল যে কোনও চলচ্চিত্রের ব্যাখ্যা করার দায়িত্ব দর্শকের হাতে ছেড়ে দেওয়া উচিত। বাজাঁর এই তত্ত্ব ছিল ১৯২০ ও ১৯৩০-এর দশকের চলচ্চিত্র তত্ত্বের বিরোধী, যেখানে চলচ্চিত্র কীভাবে বাস্তবতাকে পরিবর্তন করতে পারে, সে ব্যাপারে জোর দেওয়া হত। বাজাঁ তাই প্রামাণ্যচিত্র ও ইতালীয় নব্য-বাস্তববাদী (বাজাঁ-র ভাষায় "ইতালীয় মুক্তি ঘরানা") ঘরানার চলচ্চিত্রের সমর্থক ছিলেন।
জীবন
বাজাঁ ১৯১৮ খ্রিস্টাব্দে ফ্রান্সের অঁজের শহরে জন্মগ্রহণ করেন। দ্বিতীয় বিশ্বযুদ্ধের সময় ফরাসি সাম্যবাদী দলের শ্রম ও সংস্কৃতি নামক একটি জঙ্গী সংগঠনের হয়ে কাজ করার সময় বাজাঁ-র সাথে ভবিষ্যৎ চলচ্চিত্র ও টেলিভিশন প্রযোজক জানিনের পরিচয় ও প্রণয় ঘটে এবং শেষ পর্যন্ত ১৯৪৯ খ্রিস্টাব্দে তারা বিয়ে করেন। পরে তাদের ফ্লোরঁ নামের এক পুত্রসন্তান হয়েছিল। ১৯৫৮ সালে ৪০ বছর বয়সে বাজাঁ রক্তের ক্যান্সারে আক্রান্ত হয়ে মারা যান।
চলচ্চিত্র সমালোচনা
বাজাঁ ১৯৪৩ খ্রিস্টাব্দে চলচ্চিত্র নিয়ে লেখালেখি শুরু করেন। তিনি জাক দোনিওল-ভালক্রোজ ও জোযেফ-মারি লো দ্যুকা-র সাথে ১৯৫১ খ্রিস্টাব্দে প্রতিষ্ঠিত বিখ্যাত চলচ্চিত্র সাময়িকী কাইয়ে দ্যু সিনেমা-র একজন সহ-প্রতিষ্ঠাতা ছিলেন। দ্বিতীয় বিশ্বযুদ্ধ পরবর্তী চলচ্চিত্র গবেষণা ও সমালোচনা ক্ষেত্রে বাজাঁ ছিলেন একজন প্রধান শক্তি। তিনি মৃত্যুর আগ পর্যন্ত কাইয়ে দ্যু সিনেমা-র সম্পাদনা চালিয়ে যান। তাঁর মৃত্যুর পরে ১৯৫৮ থেকে ১৯৬২ খ্রিস্টাব্দ পর্যন্ত লেখা তাঁর রচনাবলির চার খণ্ডের একটি সঙ্কলন প্রকাশিত হয়, যার শিরোনাম ছিল কেসক্য ল্য সিনেমা? (Qu'est-ce que le cinéma?, "চলচ্চিত্র কী?")। ১৯৬০-এর দশকে ও ১৯৭০-এর দশকের শুরুতে এই সঙ্কলন থেকে নির্বাচিত কিছু প্রবন্ধ দুই খণ্ডে ইংরেজি ভাষায় অনূদিত হয়। এই অনূদিত গ্রন্থগুলি ইংরেজিভাষী বিশ্বের চলচ্চিত্র সংক্রান্ত পাঠ্যক্রমের একটি প্রধান অংশে পরিণত হয়।
বাজাঁ ব্যক্তিবাদ (personalism) দ্বারা প্রভাবিত হয়েছিলেন। তিনি বিশ্বাস করতেন যে একটি চলচ্চিত্রের একজন পরিচালকের ব্যক্তিগত দৃষ্টিভঙ্গির প্রতিনিধিত্ব করা উচিত। এই ধারণাটি পরবর্তীকালে চলচ্চিত্রের "ওত্যর তত্ত্বের" বিকাশে বিরাট ভূমিকা পালন করেন। বাজাঁর ভাবশিষ্য চলচ্চিত্র পরিচালক ফ্রঁসোয়া ত্রুফো এ ব্যাপারে একটি নিবন্ধ লেখেন যা বাজাঁ ১৯৫৪ সালে কাইয়ে সাময়িকীতে প্রকাশ করেছিলেন।
মার্ক টেলর
মার্ক অ্যান্থনি টেলর, এও (Mark Taylor; জন্ম: ২৭ অক্টোবর, ১৯৬৪) নিউ সাউথ ওয়লসের লিটনে জন্মগ্রহণকারী সাবেক ও বিখ্যাত অস্ট্রেলীয় আন্তর্জাতিক ক্রিকেট তারকা। টাবি বা টাবস ডাকনামে পরিচিত মার্ক টেলর অস্ট্রেলিয়া ক্রিকেট দলের অধিনায়কেরও দায়িত্ব পালন করেছেন। টেস্ট ক্রিকেটে অস্ট্রেলিয়া দলের একচ্ছত্র প্রাধান্য বিস্তার ও উত্থানে তিনি গুরুত্বপূর্ণ ভূমিকা পালন করে বৈশ্বিক পরিচিতি পেয়েছেন। তার অধিনায়কত্ব ছিল বেশ ঝুঁকিপূর্ণ ও অত্যন্ত কার্যকরী। কিন্তু তুলনামূলকভাবে একদিনের আন্তর্জাতিকে তিনি তেমন সফলতা লাভ করতে পারেননি।
খেলোয়াড়ী জীবন
১৯৮৮ থেকে ১৯৯৯ সাল পর্যন্ত অস্ট্রেলিয়া দলের হয়ে টেস্ট ক্রিকেটে উদ্বোধনী ব্যাটসম্যান হিসেবে মাঠে নামতেন। সফল অধিনায়ক অ্যালান বর্ডারের উত্তরসূরী হিসেবে ১৯৯৪ থেকে ১৯৯৯ সময়কালে অস্ট্রেলিয়ার দলের অধিনায়কের গুরুদায়িত্ব পালন করেন। টেস্ট ক্রিকেটসহ একদিনের আন্তর্জাতিক দলে অধিনায়কত্ব করলেও ১৯৯৭ সালে ইংল্যান্ডের কাছে ৩-০ ব্যবধানে অস্ট্রেলিয়া দল পরাভূত হলে তাকে ওডিআইয়ের অধিনায়কত্ব থেকে প্রত্যাহার করা হয়।
সমগ্র খেলোয়াড়ী জীবনে তিনি ১০৪টি টেস্টে অংশগ্রহণ করেন। ১৯টি শতক ও ৪০টি অর্ধ-শতকে গড়া ৭,৫২৫ রান করেন ৪৩.৪৯ রান গড়ে। ফার্স্ট স্লিপে অবস্থান করে চমকৎকার ফিল্ডারের ভূমিকা পালন করেন। ১৫৭ ক্যাচ লুফে নিয়ে টেস্ট রেকর্ড স্থাপন করেন। পরবর্তীতে রাহুল দ্রাবিড় তা ভেঙ্গে দেন। ক্যাপ্টেন গ্রাম্পি ডাকনামে পরিচিত অ্যালান বর্ডারের কাছ থেকে তিনি সর্বদাই অকুণ্ঠ সমর্থন কুড়িয়েছেন। টেলরের পূর্বসূরী স্টিভ ওয়াহও অস্ট্রেলিয়া দলকে সাজিয়েছেন ও অগণিত রেকর্ড সৃষ্ট করেছেন।
কীর্তিগাঁথা
বর্ডারের আমলে অস্ট্রেলিয়া ক্রিকেট দলের অগ্রযাত্রার সূচনা ঘটে যা টেলরের অধিনায়কত্বে চলমান থাকে। ১৯৯৫ সালে ওয়েস্ট ইন্ডিজ ক্রিকেট দলের কাছে পরাজয়ের পর টেলরের দল স্বদেশ ও বিদেশের প্রত্যেকটি টেস্ট দলের বিপক্ষে সিরিজে জয়ী হয়। ব্যতিক্রম ছিল ভারতে সিরিজ জয়। ক্রিকেটের বাইবেলরূপে স্বীকৃত উইজডেন এ বিষয়ে মন্তব্য করে যে,
"টেলর এমনভাবে কথা বলতেন যে তিনি অস্ট্রেলিয়া ক্রিকেটের মানকে বিতর্কের ঊর্ধ্বে নিয়ে গেছেন যা সকল স্তরের ক্রিকেটারদের জন্য উদাহরণ হয়ে থাকবে। বর্ডার অস্ট্রেলিয়া দলের পরাজয়কে রোধ করছেন কিন্তু টেলর দলকে বিজয়ী দলে রূপান্তর ঘটিয়েছেন।"
টেলর দলের উত্যক্ততারোধে সচেষ্ট হন যা বহিঃর্বিশ্বে বেশ সুনামহানির কারণ হয়ে দাঁড়িয়েছিল। এরফলে অন্য যে-কোন সময়ের অস্ট্রেলীয় দলের তুলনায় বেশ সুনাম অর্জন করে। তিনি সর্বমোট ৫০ টেস্টে অধিনায়কের দায়িত্ব পালন করেন। তন্মধ্যে দলের জয় ২৬, পরাজয় ১৩ ও বাদ-বাকী ১১ টেস্ট ড্র হয়। ডন ব্র্যাডম্যান ও ভিভ রিচার্ডসের দল ছাড়া এ সাফল্য পূর্বেকার পঞ্চাশ বছরের মধ্য ব্যাপক সাফল্যবাহক।
অবসর
অ্যাশেজ সিরিজের পর ২ ফেব্রুয়ারি, ১৯৯৯ তারিখে টেস্ট ক্রিকেট থেকে অবসর গ্রহণ করেন টেলর। অস্ট্রেলিয়া ডে উপলক্ষে ১৯৯৯ সালে তিনি বর্ষসেরা অস্ট্রেলীয় হিসেবে ঘোষিত হন। ২০০০ সালে অস্ট্রেলিয়ান স্পোর্টস পদক এবং ২০০১ সালে শতবার্ষিকী পদকে ভূষিত হন তিনি। ২ সেপ্টেম্বর, ২০০২ তারিখে মার্ক টেলর, জন ডাইসন, ফিল এমরি, মাইক হুইটনি ও জিওফ লসনকে নিউ সাউথ ওয়েলস ক্রিকেট অ্যাসোসিয়েশন থেকে আজীবন সদস্যরূপে অন্তর্ভুক্ত করা হয়। একই বছর টেলরকে স্পোর্ট অস্ট্রেলিয়া হল অব ফেমে অন্তর্ভুক্ত করা হয়। এছাড়াও, ২০০৩ সালে তাকে অর্ডার অব অস্ট্রেলিয়া’র কর্মকর্তারূপে গণ্য করা হয়।
বর্তমানে তিনি নাইন নেটওয়ার্কে ক্রিকেট ধারাভাষ্যকাররূপে কাজ করছেন। প্রধানত অস্ট্রেলিয়ায় অনুষ্ঠিত একদিনের আন্তর্জাতিক ও টেস্ট খেলাগুলোয় এ দায়িত্বে রয়েছে। এরফলে তিনি তার পরিবারের সাথে আরও অধিক সময় ব্যয় করতে পারছেন। সাইমন ও’ডনেলের সাথে দ্য ক্রিকেট শো অনুষ্ঠানে অংশগ্রহণসহ ফুজিৎসু এয়ার-কন্ডিশনারের মুখপত্র হিসেবে দায়িত্ব নিয়োজিত রয়েছেন মার্ক টেলর।
সিডনি অঞ্চলসহ এনএসডব্লিউ ক্যাথলিক প্রাইমারি স্কুলের মার্ক টেলর শিল্ড ক্রিকেট প্রতিযোগিতায় টেলর উপদেষ্টার দায়িত্বে রয়েছেন। ৬ নভেম্বর, ২০১১ তারিখে নর্দার্ন ডিস্ট্রিক্ট ক্রিকেট ক্লাবের অনুশীলনী মাঠ ওয়েইতারা ওভালের নাম পরবির্তন করে মার্ক টেলর ওভাল নামে পরিবর্তন করা হয়। তিনি ঐ ক্লাবের সাবেক প্রধান স্তরের অধিনায়ক ও আজীবন সদস্যরূপে রয়েছেন।
মোবিনুল আজিম
মোবিনুল আজিম (২৪ নভেম্বর ১৯৩৪ - ১ নভেম্বর ১৯৭৫) ছিলেন একজন বাংলাদেশী চিত্রশিল্পী। তাকে ১৯৫০ থেকে ১৯৭০-এর দশকে বাংলাদেশের স্বাধীনতা পূর্ব ও পরবর্তী সময়ে তাকে ভারত উপমহাদেশের অন্যতম চিত্রশিল্পী হিসেবে গণ্য করা হত। ১৯৬১ সালে তার প্রথম দ্বৈত চিত্রকলা প্রদর্শনীর পর তিনি পাকিস্তান, বাংলাদেশ ও বিশ্বের বিভিন্ন দেশে ১৭টি একক ও ৩৭টি দলগত প্রদর্শনী করেছেন। তিনি ১৯৬৩, ১৯৬৪ ও ১৯৬৭ সালে করাচি আর্ট কাউন্সিলের বার্ষিক চিত্র প্রদর্শনীতে অংশগ্রহণ করে প্রথম পুরস্কার লাভ করেন। আজিম শিল্প জীবনে শিখরে থাকাকালীন ১৯৭৫ সালে মৃত্যুবরণ করেন। তার মৃত্যুর পর ১৯৭৬ সালে ঢাকা ক্লাবে ও ১৯৯৮ সালে বাংলাদেশ শিল্পকলা একাডেমিতে তার চিত্রকলার প্রদর্শনী হয়। বাংলাদেশ সরকার সম্মানের প্রতীক হিসাবে তার একটি বিশ্বমানের চিত্রকর্ম যুক্তরাজ্যের লন্ডনের সোনালী ব্যাংক শাখায় এবং একটি বাংলাদেশ জাতীয় যাদুঘরে টাঙ্গিয়ে রেখেছে। চিত্রকলায় তার অবদানের জন্য বাংলাদেশ সরকার ২০১২ সালে তাকে মরণোত্তর দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
প্রারম্ভিক জীবন
আজিম ১৯৩৪ সালের ২৪ নভেম্বর তৎকালীন ব্রিটিশ ভারতের (বর্তমান বাংলাদেশ) বিক্রমপুরের লৌহজংয়ে জন্মগ্রহণ করেন। তিনি আরমানিটোলা স্কুল থেকে মাধ্যমিক পাস করেন, এবং পরবর্তী কালে ১৯৫১ সালে বাংলাদেশ কলেজ অব আর্টস অ্যান্ড ক্রাফটসে (বর্তমান চারুকলা অনুষদ, ঢাকা বিশ্ববিদ্যালয়) ভর্তি হন। সেখানে তার শিক্ষক ছিলেন জয়নুল আবেদিন। ১৯৫২ সালে তিনি বাংলা ভাষা আন্দোলনের সাথে সম্পৃক্ত ছিলেন। তখন তিনি দ্বিতীয় বর্ষের শিক্ষার্থী ছিলেন। ২১শে ফেব্রুয়ারির মিছিলে গুলি বর্ষণের প্রতিবাদে মিটিং সংগঠিত করেন এবং ভাষা আন্দোলনের উপর অনেক পোস্টার ও চিত্র অঙ্কন করেন। তিনি ১৯৫৫ সালে স্নাতক সম্পন্ন করেন।
কর্মজীবন
তিনি শিল্পচর্চার জন্য ১৯৫৭ সালে পশ্চিম পাকিস্তানের করাচি শহরে চলে যান এবং সেখানে ষোল বছর কাটান। আজিম পাকিস্তানের অ্যালায়েন্স ফ্রান্সিস করাচিতে শিক্ষক হিসাবে কাজ করেন। তিনি পাকিস্তানের করাচির পাক-আমেরিকান সেন্টার এবং ঢাকার শিক্ষক প্রশিক্ষণ কলেজের প্রভাষকও ছিলেন।
তার প্রথম দ্বৈত প্রদর্শনী অনুষ্ঠিত হয় ১৯৬১ সালে। বাংলাদেশের স্বাধীনতা অর্জনের পর তিনি ১৯৭৩ সালে দেশে ফিরে ঢাকা টিচার্স ট্রেনিং কলেজের চারুকলা বিভাগে শিক্ষক পদে যোগদান করেন। মৃত্যুর পূর্ব পর্যন্ত তিনি সেখানেই কর্মরত ছিলেন। জীবদ্দশায় তার ৫৪টি চিত্রকলা প্রদর্শনী অনুষ্ঠিত হয়; যার ১৭টি ছিল একক এবং ৩৭টি দলগত প্রদর্শনী। পশ্চিম পাকিস্তান, মার্কিন যুক্তরাষ্ট্র, যুক্তরাজ্য, ভারত, নেপাল, ইরানসহ মধ্যপ্রাচ্যের কিছু দেশে তার ৪০টি প্রদর্শনী অনুষ্ঠিত হয় এবং ১৪টি প্রদর্শনী অনুষ্ঠিত হয় বাংলাদেশে। ১৯৭৩ সালে ঢাকার দেশ আর্ট গ্যালারিতে তার একটি একক চিত্র প্রদর্শনী অনুষ্ঠিত হয়।। মরণোত্তর তার দুটি একক প্রদর্শনী হয়; ১৯৯৮ সালে শিল্পকলা একাডেমীতে তার ছবির প্রদর্শনী হয়, ১৯৭৬ সালে ঢাকা ক্লাবে ও ১৯৯৮ সালে বাংলাদেশ শিল্পকলা একাডেমিতে তার চিত্রকলার প্রদর্শনী হয়। ২০১২ সালে বেঙ্গল ফাউন্ডেশন আয়োজিত একটি যৌথ প্রদর্শনীতে তার চিত্রকর্ম প্রদর্শিত হয়।
ব্যক্তি জীবন ও মৃত্যু
আজিম ১৯৬৫ সালে মমতা আজিমের সাথে বিবাহ বন্ধনে আবদ্ধ হন। এই দম্পতির দুই কন্যা - হুমায়রা আজিম ও সুমায়রা আজিম। আজিম ১৯৭৫ সালের ১লা নভেম্বর ঢাকায় মৃত্যুবরণ করেন। তাকে ঢাকার বনানী কবরস্থানে সমাহিত করা হয়। মমতাজ মোবিনুল আজিমকে নিয়ে প্রকাশিত প্রতিবেদন, নিবন্ধ ও আলাপচারিতা এবং তার কর্মসমূহ সংরক্ষণ করেন এবং এসব বই আকারে নথিবদ্ধ করেন। বেঙ্গল পাবলিকেশন্স আজিমের সম্মানার্থে ২০১৫ সালে মোবিনুল আজিম - কালারস অ্যান্ড ড্রিমস (মোবিনুল আজিম - রঙ ও স্বপ্ন) নামে এই সংগ্রহ প্রকাশ করে।। এছাড়া বাংলাদেশ শিল্পকলা একাডেমি থেকে মোবিনুল আজিম - কনটেম্পরারী আর্ট সিরিজ (মোবিনুল আজিম - সমসাময়িক শিল্পের ধারাবাহিক) নামে আরেকটি বই প্রকাশিত হয়।
কালিদাস নাগ
ডঃ কালিদাস নাগ''' Dr.Kalidas Nag ( ৬ ফেব্রুয়ারি, ১৮৯১ – ৯  নভেম্বর  ১৯৬৬) ছিলেন প্রখ্যাত ভারতীয় বাঙালি ঐতিহাসিক ও লেখক। ১৯৫২ খ্রিস্টাব্দ  হতে ১৯৫৪ খ্রিস্টাব্দ পর্যন্ত  সময়ের ভারতের রাষ্ট্রপতির মনোনীত রাজ্যসভার সদস্য  ছিলেন।
জন্ম ও শিক্ষা জীবন
থাম্ব| সুকুমার রায় প্রতিষ্ঠিত সোমবার ক্লাবের একটি গ্রুপ ফটোতে কালিদাস নাগ বাম থেকে প্রথম সারিতে বসে: সুবিনয় রায়, [[প্রশান্ত চন্দ্র মহলানবীশ|প্রশান্ত চন্দ্র মহালানোবিস, অতুল প্রসাদ সেন, শিশির কুমার দত্ত, সুকুমার রায়
বাম দিক থেকে দাঁড়ানো: হিরণ সান্যাল, অজিতকুমার চক্রবর্তী, কালিদাস নাগ, প্রবত চন্দ্র গঙ্গোপাধ্যায়, ডাঃ দ্বিজেন্দ্রনাথ মৈত্র, সতীশ চন্দ্র চট্টোপাধ্যায়, শ্রীশচন্দ্র সেন, গিরিজা শঙ্কর রায় চৌধুরী]] কালিদাস নাগের জন্ম বৃটিশ ভারতের অধুনা পশ্চিমবঙ্গের হাওড়া জেলার শিবপুরে। পিতা মতিলাল নাগ ও মাতা কমল নাগ। এঁদের পৈতৃক নিবাস ছিল বাঁকুড়া জেলার  বিষ্ণুপুরে। তিনি ১৯০৮ খ্রিস্টাব্দে শিবপুর হাই স্কুল থেকে এন্ট্রান্স পাশ করে কলকাতার  স্কটিশ চার্চ কলেজে ভর্তি হন। এখান থেকে এফ.এ এবং ১৯১২ খ্রিস্টাব্দে ইতিহাসে অনার্স নিয়ে বি.এ পাশ করেন। এরপর কলকাতা বিশ্ববিদ্যালয় ইতিহাসে এম.এ পাশ করেন।
কর্মজীবন
এম.এ পাশের পর ১৯১৫ খ্রিস্টাব্দে স্কটিশ চার্চ কলেজেই অধ্যাপনা শুরু করেন। ১৯২১ - ২২ খ্রিস্টাব্দে তিনি সিংহল মহেন্দ্র কলেজের অধ্যক্ষ ছিলেন। ১৯২৩ খ্রিস্টাব্দে কলকাতা বিশ্ববিদ্যালয়ের লেকচারার হন এবং এই বছরেই বিশ্ববিদ্যালয় থেকে 'ডক্টরেট' উপাধি লাভ করেন। ১৯২১ খ্রিস্টাব্দে জেনিভায় অনুষ্ঠিত আন্তর্জাতিক শিক্ষা সম্মেলনে ভারতের প্রতিনিধিত্ব করেন। ১৯২৪ খ্রিস্টাব্দে রবীন্দ্রনাথ ঠাকুরের সঙ্গে প্রাচ্য ও চীন সফরে যান। বৃহত্তর ভারতের সাংস্কৃতিক রূপ ও বার্তা তিনি লেখায় ও বক্তৃতায় দেশে দেশে বহন করেছেন। এশিয়ার সৌভ্রাত্র গঠনে তার বাস্তব প্রয়াসও উল্লেখযোগ্য। সম্ভবত এই কারণেই দ্বিতীয় বিশ্বযুদ্ধের সময় তিনি বিনাবিচারে কারারুদ্ধ হন। পরবর্তীকালে স্বাধীন ভারতে রাজনীতিতে সক্রিয় ছিলেন। রাষ্ট্রপতির মনোনীত সদস্য হন রাজ্যসভার। তিনি "প্রবাসী" ও "মডার্ন রিভিউ" পত্রিকার ম্যানেজিং ডিরেক্টর ছিলেন।
বিশিষ্ট ফরাসি নাট্যব্যক্তিত্ব, প্রাবন্ধিক, ঔপন্যাসিক ও আধ্যাত্মিক ব্যক্তিত্ব রোম্যাঁ রোলাঁর সঙ্গে তার ঘনিষ্ঠ সম্পর্ক ছিল।
সুলেখিকা শান্তা দেবী তার পত্নী এবং প্রখ্যাত "কল্লোল" প্রতিষ্ঠাতা ও সহ-সম্পাদক গোকুলচন্দ্র নাগ তার অনুজ।
বিমলা রানামাগার
বিমলা রানামাগার (জন্ম ২ জুলাই ১৯৭১) একজন নেপালী দূরপাল্লার দৌড়বিদ। তিনি ১৯৯৬ গ্রীষ্মকালীন অলিম্পিকে মহিলাদের ম্যারাথনে প্রতিদ্বন্দ্বিতা করেছিলেন।
অন্ধকূপ হত্যা
thumb|200px|অন্ধকূপ thumb|সেন্ট জন'স চার্চের অভ্যন্তরে অন্ধকূপ হত্যা স্মৃতি সৌধ
অন্ধকূপ হত্যা একটি বহুল প্রচারিত সেনা হত্যাকাণ্ড, যা ব্রিটিশ আমলে কলকাতায় সংঘটিত হয়েছিল বলে উল্লেখ করা আছে। বর্ণিত হয়েছে যে, ব্রিটিশ সরকার কর্তৃক নির্মিত ফোর্ট উইলিয়াম দুর্গের অভ্যন্তরে জানালাবিহীন ক্ষুদ্রাকৃতির একটি কামরায় ১৭৫৬ খ্রিষ্টাব্দের ২০শে জুন তারিখে ১৪৬ ইংরেজকে কারারুদ্ধ করা হয়েছিল। সেখানে অমানবিক পরিবেশের সৃষ্টি হওয়ায় এক রাতের মধ্যে ১২৩ জনের মৃত্যু ঘটে। এই কাহিনীটি বর্ণনা করেছিলেন ব্রিটিশ ইস্ট ইন্ডিয়া কোম্পানীর কর্মচারী, পরবর্তীতে সেনাপতি, জন যেফানিয়াহ হলওয়েল (জন্মঃ ১৭১১- মৃত্যুঃ১৭৯৭ খ্রিষ্টাব্দ) তার লিখিত ইন্ডিয়া ফ্যাক্টস্‌ নামক গ্রন্থে। হলওয়েল নিজেকে বেঁচে যাওয়া বন্দীদের একজন বলে দাবী করেন এবং পরবর্তীতে নিহতদের স্মরণে দুর্গের পূর্বদ্বারের সম্মুখভাগে একটি স্মৃতিস্তম্ভ নির্মাণ করেন, যা লর্ড হেস্টিংস ১৮১৮ খ্রিষ্টাব্দে ভেঙ্গে ফেলেন।
পটভূমি
বেঙ্গল প্রেসিডেন্সির প্রধান শহর কলকাতা শহরে ইস্ট ইন্ডিয়া কোম্পানির বাণিজ্য রক্ষার জন্য ফোর্ট উইলিয়াম প্রতিষ্ঠিত হয়েছিল। ১৭৫৬ সালে ভারত, ফরাসি ইস্ট ইন্ডিয়া কোম্পানির সামরিক বাহিনীর সাথে সামরিক সংঘর্ষের সম্ভাবনা বিদ্যমান ছিল, তাই ব্রিটিশরা দুর্গটিকে শক্তিশালী করেছিল। সিরাজ-উদ-দৌলা দুর্গ নির্মাণ ফরাসি ও ব্রিটিশদের দ্বারা বন্ধ করার আদেশ দেন, এবং ব্রিটিশরা হতাশ হওয়ার সময় ফরাসিরা তা মেনে চলে।
তার কর্তৃত্বের প্রতি ব্রিটিশদের উদাসীনতার ফলে সিরাজ উদ-দৌলা তার সেনাবাহিনীকে সংগঠিত করেন এবং ফোর্ট উইলিয়ামকে অবরোধ করেন। যুদ্ধে টিকে থাকার প্রচেষ্টায় ব্রিটিশ কমান্ডার গ্যারিসনের জীবিত সৈন্যদের পালানোর আদেশ দেন, তবুও ইস্ট ইন্ডিয়া কোম্পানির একজন সিনিয়র আমলা জন সফনিয়া হলওয়েলের বেসামরিক কমান্ডের অধীনে ১৪৬ জন সৈন্য রেখে যান, যিনি আগের জীবনে সামরিক শল্য চিকিৎসক ছিলেন।
সমালোচনা
কিন্তু দৈর্ঘ্যে ১৫ ফুট এবং প্রস্তে ১৮ ফুট একটি কামরায় ১৪৬ জন মানুষকে আটক রাখার অবাস্তব ও আজগুবি এই কাহিনীর সত্যতা নিয়ে নানান প্রশ্ন ওঠে। বাংলার নবাব নবাব সিরাজদ্দৌলাকে হেয় প্রতিপন্ন করার উদ্দেশ্য নিয়েই সম্ভবত এই কাহিনী রচিত ও প্রচারিত হয়েছিল বলে অনুমান করা হয়। সমসাময়িক ইতিহাসে এই ঘটনার অন্য কোন উল্লেখ দেখা যায় নি। পরবর্তীতে ব্রিটিশ ঐতিহাসিকদের অনেকেই নবাব সিরাজদ্দৌলাকে নির্দয়, উদ্ধত, স্বেচ্ছাচারী প্রতিপন্ন করতে যাচাই না-করেই হলওয়েল বর্ণিত কাহিনীটি গ্রহণ করেছেন।
অক্ষয়কুমার মৈত্রেয় ১৮৯৮ খ্রিষ্টাব্দে প্রকাশিত তার সিরাজদ্দৌলা (১৮৯৮) নামীয় গবেষণামূলক গ্রন্থে যুক্তি-প্রমাণ সহকারে এই কাহিনীর অসত্যতা ও অবাস্তবতা সম্পর্কে আলোচনা করেন। ১৯১৬ খ্রিষ্টাব্দের ২৪শে মার্চ এশিয়াটিক সোসাইটিতে এক সভায় অন্ধকূপ হত্যা অলীক ও ইংরেজ শাসকগোষ্ঠীর মিথ্যা প্রচার বলে প্রমাণ করেন। পরবর্তী কালে হলওয়েল বিবৃত অন্ধকূপ কাহিনীর অসত্যতা সার্বজনীনভাবে প্রতিপন্ন হয়েছে।
অমৃতলাল তারওয়ালা
অমৃতলাল বল্লভদাস তারওয়ালা একজন ভারতীয় রাজনীতিবিদ ছিলেন। তিনি ভারতীয় জনতা পার্টির প্রার্থী হিসেবে খান্ডওয়া আসন থেকে মধ্যপ্রদেশ লোকসভার সদস্য নির্বাচিত হয়েছিলেন।
স্নার-থাং-পা-ত্শুল-খ্রিম্স-র্গ্যাল-ম্ত্শান
স্নার-থাং-পা-ত্শুল-খ্রিম্স-র্গ্যাল-ম্ত্শান ত্রয়োদশ শতকে তিব্বতী বৌদ্ধধর্মের সা-স্ক্যা ধর্মসম্প্রদায়ের একজন পণ্ডিত ছিলেন। তিনি বাগ-স্তোন-গ্ঝোন-নু-ত্শুল-খ্রিম্স নামক তিব্বতী অনুবাদকের নিকট হতে ডাকার্ণব তন্ত্র সম্বন্ধে শিক্ষাগ্রহণ করেন এবং এই শিক্ষা তিনি ঙ্গাগ-দ্বাং-গ্রাগ্স-পা নামক সা-স্ক্যা ধর্মসম্প্রদায়ের একজন লামাকে দান করেন। তাঁর অন্যতম প্রধান শিষ্য ছিলেন সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শান ও তাঁর শিষ্য দ্পাল-ল্দান-ত্শুল-খ্রিম্স।
নিকারাগুয়া জাতীয় ফুটবল দল
নিকারাগুয়া জাতীয় ফুটবল দল (Selección de fútbol de Nicaragua, Nicaragua national football team) হচ্ছে আন্তর্জাতিক ফুটবলে নিকারাগুয়ার প্রতিনিধিত্বকারী পুরুষদের জাতীয় দল, যার সকল কার্যক্রম নিকারাগুয়ার ফুটবলের সর্বোচ্চ নিয়ন্ত্রক সংস্থা নিকারাগুয়ান ফুটবল ফেডারেশন দ্বারা নিয়ন্ত্রিত হয়। এই দলটি ১৯৫০ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২৯ সালের ১লা মে তারিখে, নিকারাগুয়া প্রথমবারের মতো আন্তর্জাতিক খেলায় অংশগ্রহণ করেছে; এল সালভাদোরের সান সালভাদোরে অনুষ্ঠিত উক্ত ম্যাচে নিকারাগুয়া এল সালভাদোরের কাছে ৯–০ গোলের ব্যবধানে পরাজিত হয়েছে।
২০,০০০ ধারণক্ষমতাবিশিষ্ট নিকারাগুয়া জাতীয় ফুটবল স্টেডিয়ামে নীল-সাদা নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় নিকারাগুয়ার রাজধানী মানাগুয়ায় অবস্থিত। বর্তমানে এই দলের ম্যানেজারের দায়িত্ব পালন করছেন হুয়ান বিতা এবং অধিনায়কের দায়িত্ব পালন করছেন রিয়াল এস্তেলির মধ্যমাঠের খেলোয়াড় হুয়ান বারেরা।
নিকারাগুয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে নিকারাগুয়া এপর্যন্ত ৫ বার অংশগ্রহণ করেছে, যার মধ্যে সেরা সাফল্য হচ্ছে ১৯৬৭ কনকাকাফ চ্যাম্পিয়নশিপে ষষ্ঠ স্থান অধিকার করা।
হোসু কুইহানো, হুয়ান বারেরা, মানুয়েল রোসাস, কার্লোস চাবারিয়া এবং রাউল লেগুইয়াসের মতো খেলোয়াড়গণ নিকারাগুয়ার জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৫ সালের ডিসেম্বর মাসে প্রকাশিত র‌্যাঙ্কিংয়ে নিকারাগুয়া তাদের ইতিহাসে সর্বোচ্চ অবস্থান (৯২তম) অর্জন করে এবং ২০০১ সালের মে মাসে প্রকাশিত র‌্যাঙ্কিংয়ে তারা ১৯৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে নিকারাগুয়ার সর্বোচ্চ অবস্থান হচ্ছে ১২৬তম (যা তারা ২০১৭ সালে অর্জন করেছিল) এবং সর্বনিম্ন অবস্থান হচ্ছে ২০৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
মেনুকা রাওয়াত
মেনুকা রাওয়াত (জন্ম ১৯৭২) একজন নেপালী দূরপাল্লার দৌড়বিদ। তিনি ১৯৮৮ গ্রীষ্মকালীন অলিম্পিকে মহিলাদের ম্যারাথনে প্রতিদ্বন্দ্বিতা করেছিলেন।
পশ্চিমবঙ্গের জেলা
thumb|250px|পশ্চিমবঙ্গের জেলাসমূহ ভারতীয় ইউনিয়নের পূর্বাঞ্চলীয় রাজ্য পশ্চিমবঙ্গের সীমান্তে নেপাল, ভুটান, বাংলাদেশ এবং ভারতের বিহার, ঝাড়খণ্ড, ওড়িশা, অসম ও সিকিম রাজ্য অবস্থিত। রাজ্যের উত্তরে হিমালয় পর্বতমালা ও দক্ষিণে বঙ্গোপসাগর অবস্থিত। এর মধ্যবর্তী অঞ্চলে গঙ্গা পূর্বমুখে এবং তার শাখানদী হুগলি দক্ষিণে প্রবাহিত হয়ে বঙ্গোপসাগরে পতিত হয়েছে। রাজ্যের উত্তরবঙ্গ অঞ্চলে অবস্থিত শিলিগুড়ি করিডোর উত্তর-পূর্ব ভারতের সঙ্গে দেশের মূল ভূখণ্ডের সংযোগ রক্ষা করছে। পশ্চিমবঙ্গ একাধিক ভৌগোলিক অঞ্চলে বিভক্ত। যেমন, দার্জিলিং হিমালয় পার্বত্য অঞ্চল, তরাই ও ডুয়ার্স অঞ্চল, রাঢ় অঞ্চল, পশ্চিমের উচ্চভূমি ও মালভূমি অঞ্চল, উপকূলীয় সমভূমি অঞ্চল, সুন্দরবন এবং গাঙ্গেয় বদ্বীপ অঞ্চল।
১৯৪৭ সালে, যখন ভারত স্বাধীনতা লাভ করে, তখন ব্রিটিশ ভারতের বাংলা প্রদেশ বিভাজনের পরিকল্পনা অনুযায়ী উক্ত প্রদেশের ১৪টি জেলা নিয়ে পশ্চিমবঙ্গ রাজ্য গঠিত হয়। ১৯৫০ খ্রিষ্টাব্দের ২৬ জানুয়ারি পূর্বতন দেশীয় রাজ্য কোচবিহার একটি জেলা রূপে পশ্চিমবঙ্গের অন্তর্ভুক্ত হয়। ১৯৫৪ খ্রিষ্টাব্দে পূর্বতন ফরাসি উপনিবেশ চন্দননগর রাজ্যের হুগলি জেলার একটি অংশরূপে যুক্ত হয়। ১৯৫৬ খ্রিষ্টাব্দে রাজ্য পুনর্গঠন আইন অনুযায়ী, পুরুলিয়া জেলার বঙ্গভুক্তি ঘটে এবং বিহারের অপর একটি অংশ পশ্চিম দিনাজপুরের সঙ্গে যুক্ত হয়। পরবর্তীকালে পশ্চিম দিনাজপুর, মেদিনীপুর, চব্বিশ পরগনা, ও জলপাইগুড়ি জেলার মতো বৃহদাকার জেলাগুলিকে দ্বিধাবিভক্ত করা হয়।
বর্তমানে পশ্চিমবঙ্গ ৫টি বিভাগ ও ২৩টি জেলা থেকে বেড়ে ৩০টি জেলায় হয়েছে। ১লা আগস্ট ২০২২ মুখ্যমন্ত্রীর মমতা বন্দ্যোপাধ্যায় নতুন করে ৭টি জেলার কথা ঘোষণা করেন ( নতুন ৭টি জেলা হল - সুন্দরবন, ইচ্ছেমতী, বসিরহাট,রানাঘাট,বিষ্ণুপুর, বহরমপুর ও কান্দি )
বিভাগগুলি বিভাগীয় কমিশনার ও জেলাগুলি জেলাশাসকের দ্বারা শাসিত হয়। রাজ্যের রাজধানী কলকাতা কলকাতা জেলায় অবস্থিত। অন্যান্য জেলাগুলি মহকুমা ও ব্লকে বিভক্ত। এগুলি যথাক্রমে মহকুমা শাসক ও ব্লক উন্নয়ন আধিকারিকের দ্বারা শাসিত হয়। এই রাজ্যের পঞ্চায়েত ব্যবস্থা ত্রিস্তরীয়। গ্রামস্তরে পঞ্চায়েত ব্যবস্থা "গ্রাম পঞ্চায়েত", ব্লকস্তরে "পঞ্চায়েত সমিতি" ও জেলাস্তরে "জেলা পরিষদ" নামে পরিচিত। ২০১৭ খ্রিষ্টাব্দে বর্ধমান জেলা বিভক্ত হয়ে পূর্ব বর্ধমান জেলা ও পশ্চিম বর্ধমান জেলায় পরিণত হয়েছে। এই সালেই ঘোষিত আরো দুটি জেলা হল ঝাড়গ্রাম জেলা ও কালিম্পং জেলা ।
ভূগোল
দার্জিলিং, জলপাইগুড়ি, আলিপুরদুয়ার, কোচবিহার, উত্তর দিনাজপুর, দক্ষিণ দিনাজপুর, মালদহ ও কালিম্পং জেলা— গঙ্গার উত্তরে অবস্থিত এই জেলাগুলি একসঙ্গে উত্তরবঙ্গ নামে পরিচিত। উত্তরবঙ্গ তিনটি প্রধান ভৌগোলিক অঞ্চলে বিভক্ত। যথা, দার্জিলিং হিমালয় পার্বত্য অঞ্চল, তরাই ও ডুয়ার্স অঞ্চল এবং উত্তরবঙ্গ সমভূমি। শিলিগুড়ি করিডর (যা ‘চিকেনস নেক’ নামেও পরিচিত) উত্তর-পূর্ব ভারতের সঙ্গে দেশের মূল ভূখণ্ডের সংযোগ রক্ষা করছে।
গঙ্গার দক্ষিণে অবস্থিত জেলাগুলি হল: বাঁকুড়া, বর্ধমান, বীরভূম, পুরুলিয়া, মুর্শিদাবাদ, নদিয়া, পশ্চিম মেদিনীপুর, পূর্ব মেদিনীপুর,ঝাড়গ্রাম ,হুগলি, হাওড়া, কলকাতা, উত্তর চব্বিশ পরগনা ও দক্ষিণ চব্বিশ পরগনা। এই অঞ্চলটি দক্ষিণবঙ্গ নামে পরিচিত। দক্ষিণবঙ্গ পাঁচটি প্রধান ভৌগোলিক অঞ্চলে বিভাজিত। যথা, রাঢ় অঞ্চল, পশ্চিমের মালভূমি ও উচ্চভূমি অঞ্চল, উপকূলীয় সমভূমি অঞ্চল, সুন্দরবন ও গাঙ্গেয় বদ্বীপ অঞ্চল। রাজ্যের রাজধানী কলকাতা কলকাতা জেলা নিয়ে গঠিত।